Comisia Europeană acuză un conflict de interese în numirea conducerii AMEPIP
Potrivit unui document înaintat guvernului Ciolacu de Comisia Europeană, Victor Moraru, unul dintre apropiații vicepremierului Marian Neacșu, este suspectat de incompatibilitate și conflict de interese pentru modul în care a ajuns vicepreședinte al Agenției pentru Monitorizarea și Evaluarea Performanțelor Întreprinderilor Publice (AMEPIP), agenția care va verifica managementul din cadrul companiilor cu capital de stat.